Legea offshore a fost aprobată de Camera Deputaţilor. AUR s-a opus.
Legea offshore a fost aprobată de Camera Deputaţilor şi merge la promulgare la preşedintele Klaus Iohannis. Împotrivă au votat parlamentarii AUR. "Practic, România, în urma adoptării acestui proiect legislativ, poate începe exploatarea gazelor din Marea Neagră", a explicat ministrul Virgil Popescu. Decizia a fost luată cu 248 voturi "pentru" şi 34 "împotrivă", singurii care s-au opus fiind cei de la AUR, care au fost din start împotriva inițiativei.
"Practic, România, în urma adoptării acestui proiect legislativ, poate începe exploatarea gazelor din Marea Neagră. Au fost blocate până acum. Proiectul aduce stabilitate, predictibilitate, un sistem fiscal prietenos. Dăm certitudinea investitorilor că modelul fiscal, redevenţele vor rămâne aceleaşi pe toată perioada acordurilor petroliere. Mai mult, asigură secutatea energetică a României. Nu pot să nu remarc faptul că la comisii un singur partid s-a opus, că vrea să crească fiscalitatea. Oare ce să însemne asta? Doriţi să rămânem dependenţi de gazele ruseşti? Ascultaţi de Kremluin şi de ordinele lui Putin? Ajunge", a spus ministrul Energiei, Virgil Popescu, în timpul dezbaterilor.George Simion a anunţat că parlamentarii AUR votează împotrivă şi l-a acuzat pe Virgil Popescu, ministrul Energiei, că este "ministrul hoţ".Legea offshore a primit, marţi, raport favorabil în comisiile de specialitate din Camera Deputaţilor. Împotriva raportului favorabil au votat patru deputaţi, iar restul au votat favorabil.După ce şedinţa s-a încheiat, ministrul Energiei, Virgil Popescu, ar fi trebuit să susţină o declaraţuie de presă, însă aceasta a fost anulată pentru că era urmărit de liderul AUR, deputatul George Simion. "Îl escortez afară. E un hoţ. Hoţul, ministrul Energiei", a spus George Simion. Ministrul Energiei a încercat să plece cu liftul, dar George Simion l-a însoţit, continuând să-i adrese cuvinte jignitoare. Ulterior, Popescu a plecat prin altă parte, urmărit de Simion.Săptămâna trecută proiectul a fost aprobat de Senat, cu 91 voturi "pentru" şi 13 "împotrivă"."A trebuit să vină PSD din nou la guvernare pentru ca această lege să fie în dezbatere şi să fie… împreună cu cei din actuala coaliţie de guvernare. Ne uităm la iniţiatori şi vedem că liderii sunt toţi prezenţi acolo, împreună cu ministrului Energiei, ceea ce dă o garanţie că această lege e bună pentru cetăţenii României. E necesar să fie adoptată azi pentru avem un război în preajma României, avem nevoie de gaze. Înseamnă un miliard de metri cubi pe an", spunea în timpul dezbaterilor Radu Oprea (PSD).El precizează că banii încasaţi în urma aplicării Legii offshore vor merge la comunităţile locale."Importanţa aceste legi vine prin faptul că va debloca exploatarea gazelor din Marea Neagră. Trăim într-un context geopolitic destul de complicat, iar companiile trebuie să aibă garantată stabilitatera şi predictibilitatea. Această lege a încercat să rezolve această problemă. Statul român face un pas important în stabilitatea energetică. Putem deveni, în scurt timp, un jucător important pe piaţa energetică în Europa", a spus şi Sorin Ioan Bumb (PNL)Senatorii USR au anunţat că vor vota acest proiect de lege "pentru că este un proiect necesar"."Eu sunt un om calm şi răbdător, dar de data asta sunt pe punctul de a-mi ieşi din fire, pentru că nu am văzut o mai mare ipocrizie, o mai mare ticăloşie poleită cu aparenţa celor mai bune intenţii. Sunteţi pe cale să votaţi o lege a trădării naţionale şi ne spuneţi că e bine pentru noi, crezând că noi suntem nişte proşti. Nu suntem proşti, ştim exact ce faceţi", a spus şi Claudiu Târziu (AUR).Potrivit ministrului Energiei, Virgil Popescu, principalele modificări la legea offshore sunt deblocarea investiţiilor din Marea Neagră şi accelerarea investiţiilor în onshore-ul de adâncime, asigurarea securităţii în aprovizionare a ţării, în caz de criză energetică, iar România va putea deveni şi furnizor de securitate energetică regională, după ce va produce mai mult decât va consuma.Popescu preciza săptămâna trecută că propunerea legislativă are ca obiect modificarea şi completarea Legii nr. 256/2018 privind unele măsuri necesare pentru implementarea operaţiunilor petroliere de către titularii de acorduri petroliere referitoare la perimetre petroliere offshore, cu modificările ulterioare şi vizează adoptarea unui set de măsuri privind stabilitatea regimului fiscal şi de redevenţe petroliere incluse în Legea Offshore, precum şi eliminarea impozitării suplimentare a veniturilor pentru preţurile de vânzare la care investitorii nu realizează supraprofituri (între 45,71 lei/MWh şi 85 lei/MWh), cu menţinerea grilei de impozitare în urma practicării unor preţuri mai mari de 85 lei/MWh."Concret este propusă creşterea de la 30% la 40% a nivelului maxim pentru deducerea investiţiilor din segmentul upstream pentru determinarea impozitului suplimentar, eliminarea limitării deducerii investiţiilor pentru calculul impozitului pe profit, reglementarea regimului fiscal pentru perimetrele onshore de adâncime mai mari sau egal de 3000 m izobatic şi eliminarea utilizării preţului de referinţă în determinarea bazei de calcul a impozitului asupra veniturilor suplimentare. Prin această lege vom asigura independenţa şi securitatea energetică a României şi, totodată, prin modificările propuse vom stimula dezvoltarea înteprinderilor mici şi mijlocii implicate în sectorul offshore, a industriilor conexe, precum şi a celor afectate pozitiv de impactul economic indirect şi indus generat de proiectele offshore. Aceste resurse suplimentare de gaze naturale, ar contribui la asigurarea aprovizionării sustenabile a României cu energie, la atingerea ţintelor de decarbonizare pe termen lung, precum şi la dezvoltarea infrastructurii naţionale, sau a altor industrii cu valoare adăugată mare, respectiv chimia şi petrochimia", conchidea Popescu.